
Referat styremøte i Travavl.no på Microsoft Teams
Tid: 		21.11.2024 kl. 18:00-20:30
Til stede: 	Tone Britt Madsen, Julie Ann Gjerstad, Tom Andersen, 
Ments Tore Møller, Marianne Landsem og Arnt Foss.
Forfall: 	Majken Amundsen

Sak 1 	Gjennomgang av referat fra styrets møte 6. juli
Referatet ble gjennomgått i korthet. Referatet er sendt medlemmene på e-post.

Sak 2	Referat fra styresamlingen
Styret hadde styresamling på Thon Hotell Oslo Airport 18.-19. oktober, med program fra lunsj til lunsj.
På fredag hadde vi med Johan Carlfjord, som er relativt ny generalsekretær i Sveriges avlsforening for varmblodshester, ASVT. Han presenterte sin organisasjon, arbeidsområder og aktuelle saksområder. De er 1200 medlemmer og har de fleste oppdretterne som medlemmer. Ca. 300 oppdrettere er ikke medlemmer, hvorav fem av de største oppdretterne. Styret fikk godt innblikk i diskusjonen rundt Svenskfødt vs. «Født i svensk halm», arbeidet med sosiale media, Easy KB/andelseierkonsepter, markedet for auksjoner, sammenbrudd av auksjonssystem ved hybridauksjon mm.
Nedgang i bedekningstallene henger sammen med mindre etterspørsel etter unghester, og etterspørselsendringen forklares med økonomien i travhestholdet. Kostnadene har økt mye, samtidig som inntektene (premiene) har stått stille. I Sverige har de beregnet at når inntektene samlet sett i travet (premiene) dekker vel 30 % av kostnadene hesteeierne har med hesteholdet, vil etterspørselen etter unghester være relativt stabil. Situasjonen nå er at premiene kun dekker ca. 17 % av kostnadene.
Tone og Majken orienterte om mulighetene og arbeidsmengden med å innføre StyreWEB for å effektivisere styrearbeidet. StyreWEB blir brukt av Veikle Balder, og de har gode erfaringer med bruken. Maijken viste noe av funksjonaliteten i programmet. En omlegging til StyreWEB vil kreve mye arbeid, særlig innen Tone sitt ansvarsområde. Det ble bestemt at Tone undersøker nærmere med StyreWeb om de kan gjøre en stor del av arbeidet frem mot et nøkkelferdig StyreWeb for Travavl.no og hvor mye dette evt. vil koste. Styret tar en ny runde på dette ved årsskiftet.
På kvelden var det felles middag og sosialt samvær.
Lørdag var temaene sosiale media og medlemsaktiviteter. Styret ønsker å få opp aktiviteten på vår Facebook-side som har ligget noe brakk i det siste. Det kom opp forslag om en arbeidsgruppe med deltakere også utenfor styret for å styrke innsatsen. Julie Ann vil bidra med gratulasjonsinnlegg til oppdretterne ved større seire i utlandet og i norske storløp. Ellers ble videre ambisjoner og muligheter drøftet.
Styret ønsker å fokusere på medlemsaktiviteter som gjør at oppdrettere m.fl. ser nytte av medlemskapet sitt. Dagens medlemsaktiviteter ble gjennomgått:
· Kampanjehingster
· Ments Tore og Julie Ann følger opp. Årets kampanje har vært en suksess. Viktig å komme i gang med neste år. Reiser (til Sverige) for dialog med samarbeidspartnere må trolig til for å komme i mål, og dette ses på som en god investering for medlemmene.
· 3-årskonkurransen. Julie Ann gjør opp status i slutten november.
· Studiereiser prioriteres ikke nå.
Som ny medlemsaktivitet kom det opp forslag om at Travavl.no arrangerer «Føll-vandringer», der medlemmer og andre interesserte inviteres til en faglig og sosial samling hos oppdrettere/avlsstaller med en del føll/åringer for å bli inspirert av å se på dyra og driftsløsninger i uformelt samvær med likesinnede. Faglige og sosiale innslag (servering) kan legges inn. Tone og Ments Tore tok ansvar for å legge en plan for 2025.

Sak 3	Travhesten – en aktiv og holdbar løpshest
Styret i Travavl.no sendte inn sitt høringsinnspill 4. november.

Sak 4	Innkommet post
· Invitasjon til Dialogmøte med DNT onsdag 18. desember kl. 17-20.
· Saker som ønskes på agendaen må sendes senest mandag 9. desember kl. 0800.
· Styret drøftet aktuelle saker, og konkluderte med at løpsproposisjoner for hopper og fremtiden for DNTs unghestløp på kort sikt er saker Travavl.no ønsker fokus på.




Sak 5	«Trondstad-utvalget»
Travavl.no ble invitert til å delta i det hurtigarbeidende «Ad-hoc-utvalget» med en representant. Utvalget skal diskutere forslag og idéer for å styrke avl og oppdrett. Styret valgte Julie Ann til å representere oss. Majken representerer Veikle Balder i utvalget.
Det har så langt vært to møter. Styret fikk godt innblikk i arbeidet, og sakene ble drøftet og Julie Anns arbeid i utvalget ble godt avstemt med resten av styret. Synspunkter fra styret som ønskes tatt inn i arbeidet er:
1. Premiesjansepott (minimum for varmblods) – kan være et nullspill (ingen risiko). Unghester må premieres!
1. Bruke mere penger på markedsføring istedenfor følltilskudd (vi trenger positiv omdømmeutvikling for travet/få flere interessert)
1. Bedre løpstilbud for hoppene eldre enn fire år
1. Må være en sterkere prioritering av norskfødte hester

Sak 6	Status i ansvarsområdene
Styret gjennomgikk status på de ulike ansvarsområdene, Regnskap, Medlem, Kampanjehingster, Webside og nyhetsbrev, Sosiale media, Treårskonk, Forsikringskontakt og Sponsorkontakt.

Status for arbeidet med «Føll-vandring» er at tre arrangement hver på Østlandet og Rogaland er under planlegging. 


Sak 7	Søknad om tilskudd til å fremme hestesport, - hold og – avl
Styret har satt seg inn i reglene for tilskuddsordningen som administreres av Landbruksdirektoratet. Styret har drøftet noen idéer til prosjekt som kan videreutvikles til søknad om støtte, men ingen er arbeidet videre med i denne omgang. Styret vil følge med i tilgjengelig informasjon om søknadsbehandlingen og utviklingen i denne runden for evt. å søke i neste runde om ett år.


Sak 8	Referatsaker
	Årets «Made in Norway»
Årets jury, Kristine Kihle, Truls Gravdal Pedersen og Vemund Madsen Drolsum, er satt i sving.


	Valgkomitéen
Valgkomitéen er kontaktet. Hans Tronstad har meldt seg inhabil etter at han ble valgt inn i styret i DNT. Anne Berit Sagedal blir da "eldste medlem", og hun vil sammen med Line Bergsund gjennomføre valgkomitéarbeidet.

Sak 9	Eventuelt
Ingen saker.

